stanford-oval/wikipedia huggingface dataset:
การบําบัดโดยพืช
แหล่งข้อมูลอื่น

What is Phytoremediation? เก็บถาวร 2011-07-19 ที่ เวย์แบ็กแมชชีน A good overview.
International Journal of Phytoremediation - devoted to the publication of current laboratory and field research describing the use of plant systems to remediate contaminated environments.
Using Plants To Clean Up Soils - from Agricultural Research magazine
Phytoremediation website hosted by the Missouri Botanical Garden เก็บถาวร 2010-09-14 ที่ เวย์แบ็กแมชชีน - Review Articles, Conferences, Phytoremediation Links, Research Sponsors, Books and Journals, and Recent Research.
“Phytoremediation Website” - Includes reviews, conference announcements, lists of companies doing phytoremediation, and bibliographies. เก็บถาวร 2010-09-14 ที่ เวย์แบ็กแมชชีน
“An Overview of Phytoremediation of Lead and Mercury” June 6 2000. The Hazardous Waste Clean-Up Information Web Site. เก็บถาวร 2011-07-25 ที่ เวย์แบ็กแมชชีน
“Enhanced phytoextraction of arsenic from contaminated soil using sunflower” September 22 2004. U.S. Environmental Protection Agency.
“Getting the lead out”, June 1995. Vegetarian Times. เก็บถาวร 2009-04-05 ที่ เวย์แบ็กแมชชีน
“Phytoextraction”, February 2000. Brookhaven National Laboratory 2000. เก็บถาวร 2006-05-13 ที่ เวย์แบ็กแมชชีน
“Phytoextraction of Metals from Contaminated Soil” April 18, 2001. M.M. Lasat
July 2002. Donald Bren School of Environment Science & Management.
“Phytoremediation” October 1997. Department of Civil Environmental Engineering. เก็บถาวร 2006-06-22 ที่ เวย์แบ็กแมชชีน
“Phytoremediation” June 2001, Todd Zynda. เก็บถาวร 2008-05-29 ที่ เวย์แบ็กแมชชีน
“Phytoremediation of Lead in Residential Soils in Dorchester, MA” May, 2002. Amy Donovan Palmer, Boston Public Health Commission. เก็บถาวร 2006-05-15 ที่ เวย์แบ็กแมชชีน
“Technology Profile: Phytoextraction” 1997. Environmental Business Association.
“The role of EDTA in lead transport and accumulation by Indian mustard” June 1998.
กล้วยเลือด

| กล้วยเลือด |
| --- | --- |

ต้นกล้วยเลือด

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Monocots
ไม่ได้จัดลำดับ:: Commelinids
อันดับ:: Zingiberales
วงศ์:: Musaceae
สกุล:: Musa
สปีชีส์:: M.  acuminata
Trinomial name
Musa acuminata var. zebrina (Van Houtte ex Planch.) Nasution
ชื่อพ้อง
 Musa acuminata var. zebrina (Van Houtte ex Planch.) Nasution  Musa rojo  Hort.   Musa sumatrana  Becc.   Musa sumatrana  Becc. ex André   Musa sumatrana 'Rubra'  Hort.   Musa zebrina  Van Houtte ex Planchon  Musa zebrina  (Van Houtte) Backer  Musa zebrina 'Rojo' Hort.
กล้วยเลือดหรือกล้วยมณี (blood banana; ชื่อวิทยาศาสตร์: Musa acuminata var. zebrina) เป็นสายพันธุ์หนึ่งของกล้วยป่า เป็นพืชพื้นเมืองในเกาะสุมาตรา ประเทศอินโดนีเซีย ใช้เป็นไม้ประดับ ใบมีรอยสีแดงคล้ำ ผลที่มีเมล็ดน้อยรับประทานได้
การจัดจำแนกและการตั้งชื่อ

กล้วยเลือดเป็นสายพันธุ์ย่อยของกล้วยป่า Musa acuminata เคยจัดจำแนกเป็นสปีชีส์ต่างหากในชื่อ  Musa zebrina and Musa sumatrana บางครั้งจัดจำแนกผิดพลาดเป็นพันธุ์ (cultivar)
กล้วยเลือดมีชื่อสามัญภาษาอังกฤษหลายชื่อ ได้แก่ Blood bananas red banana tree (บางครั้งจะสับสนกับ red banana ซึ่งเป็นชื่อสามัญของกล้วยพันธุ์หนึ่ง) seeded red banana, Sumatra ornamental banana และ maroon-variegated banana ภาษาสเปนเรียกว่า banano rojo ภาษาญี่ปุ่นเรียก ゼブリナバナナ (zeburina banana) และภาษาเวียดนามเรียก chuối kiểng
Gallery

ต้นที่ไม่มีรอยสีแดงที่ Longwood Gardens
รอยสีแดงบนใบ
ช่อดอก
Super PI

บทความนี้มีชื่อเป็นภาษาอื่น หรือใช้อักษรในภาษาอื่น เนื่องจากต้องการคงไว้ตามต้นฉบับ หรือไม่มีชื่อภาษาไทยที่เหมาะสม
Super PI คำนวณค่าพายเสร็จสิ้น
Super PI คือโปรแกรมคอมพิวเตอร์สำหรับคำนวณค่าพาย (π) โดยระบุจำนวนตำแหน่งหลังจุดทศนิยมในคำตอบตามต้องการ มากที่สุดไม่เกิน 32 ล้านตำแหน่ง Super PI ใช้อัลกอริธึม Gauss-Legendre ในการคำนวณ ตัวโปรแกรมถูกแปลงมาให้ใช้บน Microsoft Windows จากโปรแกรมเดิมที่สร้างขึ้นเมื่อปี พ.ศ. 2538 โดย Dr. Yasumasa Kanada จากมหาวิทยาลัยโตเกียว (University of Tokyo) เพื่อใช้ในการคำนวณค่าพายขนาดจุดทศนิยม 4,294,960,000 ตำแหน่ง
ความสำคัญ

Super PI เป็นที่นิยมของเหล่านักโอเวอร์คล็อก เพื่อใช้ทดสอบความเสถียรของระบบคอมพิวเตอร์ ผลลัพธ์ที่ได้จากโปรแกรมจะนำมาใช้เปรียบเทียบความเร็วในการคำนวณค่าพายกับสถิติโลกและบ่งบอกถึงความสามารถในการโอเวอร์คล็อกของผู้ใช้ โปรแกรมยังสามารถใช้ในการทดสอบความเสถียรของระบบ เพื่อดูว่าระบบเสถียรที่ความเร็วโอเวอร์คล็อกที่ใช้ในการทดสอบหรือไม่ ถ้าหากโปรแกรมสามารถคำนวณค่าพายได้ถึง 32 ล้านตำแหน่งหลังจุดทศนิยมโดยปราศจากความผิดพลาด อาจถือได้ว่าระบบมีความเสถียรในระดับหนึ่ง อย่างไรก็ตาม การทดสอบที่ใช้เวลานานกว่านั้นโดยโปรแกรมอื่นอาจให้ผลลัพธ์ที่ดีกว่า เนื่องจากมีการใช้งาน CPU ที่หนักกว่าและสร้างความอ่อนล้าให้ระบบได้มากกว่า แม้ว่า Super PI จะไม่ได้เป็นโปรแกรมที่สามารถคำนวณค่าพายได้รวดเร็วที่สุด แต่มันก็ยังได้รับความนิยมจากเหล่านักโอเวอร์คล็อก
ความน่าเชื่อถือ

ด้วยปัจจุบันมีผู้ใช้บางคนพยายามโกงผลลัพธ์ความเร็วที่ได้จากการคำนวณค่าพายจากโปรแกรม เพื่อเอาชนะกันในแง่ของฝีมือในการโอเวอร์คล้อก ส่งผลให้มีการปรับปรุงพัฒนา Super PI เวอร์ชันดั้งเดิมให้สามารถตรวจสอบความเที่ยงตรงของผลลัพธ์ผ่านกระบวนการ checksum จากเว็บไซต์ อย่างไรก็ตาม ยังคงมีการพบวิธีการอื่นๆ ในการสร้างผลลัพธ์ที่ไม่เที่ยงตรงหรือผลลัพธ์หลอกขึ้นมาอยู่ดี ทำให้เกิดคำถามเกี่ยวกับอนาคตของโปรแกรมนี้ในแง่การวัดเปรียบเทียบสมรรถนะของการโอเวอร์คล้อก
อนาคต

Super PI เป็นโปรแกรมที่ทำงานแบบเทร็ดเดียว (Single-Threaded) ซึ่งการนำมาใช้วัดประสิทธิภาพสำหรับในยุคปัจจุบันอย่างหน่วยประมวลผลแบบหลายแกน จึงถือได้ว่าลดความนิยมลงไป นอกจากนั้น ปัจจุบันความเร็วของหน่วยประมวลผลเร็วขึ้นเรื่อยๆ Super PI จึงอาจมองว่าไม่เหมาะสมในการใช้ทดสอบความเสถียรของระบบได้อีกต่อไป ด้วยข้อเท็จจริงที่ว่าการวัดความเสถียรต้องใช้เวลาในการทำงานที่นานกว่านี้ เพื่อสร้างความอ่อนล้าให้กับอุปกรณ์คอมพิวเตอร์ ผู้ใช้หลายรายได้เปลี่ยนไปใช้ Orthos หรือ OCCT แทนเพื่อวัดความเสียรเนื่องด้วยโปรแกรมเหล่านั้นทำงานในแบบหลายเทร็ด (Multi-Threaded)
แหล่งข้อมูลอื่น

http://www.xtremesystems.com/superpi/ เก็บถาวร 2009-04-27 ที่ เวย์แบ็กแมชชีน
3 เวิลด์เทรดเซ็นเตอร์

3 เวิลด์เทรดเซ็นเตอร์ (หรือรู้จักกันในนาม 175 ถนนกรีนนิช) เป็น ตึกระฟ้า ที่ถูกสร้างขึ้นเพื่อเป็นส่วนหนึ่งของโครงการ เวิลด์เทรดเซ็นเตอร์ใหม่ ใน แมนฮัตตันตอนล่าง, มหานครนิวยอร์ก สหรัฐอเมริกา อาคารแห่งนี้ตั้งอยู่ทางด้านตะวันออกของ ถนนกรีนวิช และอยู่ทางทิศตะวันออกสุดของกลุ่มอาคารเวิลด์เทรดเซ็นเตอร์ โดยตั้งอยู่เคียงคู่กับอาคาร 2 และ เวิลด์เทรดเซ็นตอร์ ทรานสปอตเทรชันส์ ฮับ
3  เวิลด์เทรดเซ็นเตอร์ ในปัจจุบันเป็นอาคารที่สามที่ของกลุ่มอาคารใหม่เวิลด์เทรดเซ็นเตอร์ที่สร้างเสร็จสมบูรณ์ โดยอาคาร 3 เวิลด์เทรดเซ็นเตอร์เดิม คือ มาริออต เวิลด์เทรดเซ็นเตอร์ โรงแรม ที่ตั้งอยู่ในมุมตะวันตกเฉียงใต้ของอดีตกลุ่มอาคาร เวิลด์เทรดเซ็นเตอร์ สร้างเป็นโครงสร้างเหล็ก 22 ชั้นมีห้องพัก 825 ห้อง มีความสูงหลังคา 242 เมตร การก่อสร้างเริ่มขึ้นในปี ค.ศ. 1979และเปิดในเดือนกรกฎาคม ค.ศ. 1981 ในชื่อโรงแรม วิสซ่า อินเตอร์เนชันแนล  โดยอาคารแห่งนี้พังทลายลงในเหตุ วินาศกรรม 11 กันยายน พ.ศ. 2544 หลังจากเครื่องบินพุ่งชนอาคาร 1 และ 2 ด้วยความสูงกว่า 400 เมตร ทำให้เศษซากของอาคารพังถล่มลงมาทับอาคารที่อยู่บริเวณใกล้เคียงรวมถึง 3 เวิลด์เทรดเซ็นเตอร์ด้วย
โดยการก่อสร้างครั้งใหม่เริ่มต้นขึ้นในปี ค.ศ. 2010 แต่ล่าช้าไปจนถึงปี ค.ศ. 2014 เนื่องจากไม่มี ผู้เช่าหลัก ในเดือนมิถุนายน ค.ศ. 2016 การก่อสร้างตัวอาคารได้สร้างถึงความสูงที่สูงที่สุดที่กำหนดไว้ อาคารถูกเปิดใช้เมื่อวันที่ 11 มิถุนายน ค.ศ. 2018 อาคารได้รับการออกแบบโดยบริษัท โรเจอร์ สเติร์ก ฮาร์เบอร์ + พาร์ทเนอร์ และบริหารงานโดย ซิลเวอร์สเตน พร็อพเพอร์ตี จากการเช่าที่ดินจากการท่าเรือแห่งนิวยอร์กและนิวเจอร์ซีย์ มีความสูง 1,079 ฟุต (329 เมตร) 80 ชั้น เป็นอาคารที่สูงเป็นลำดับที่ 9 ของมหานครนิวยอร์ก
แหล่งข้อมูลอื่น

3 World Trade Center Official site
175 Greenwich Street Official site
การออกแบบ 175 ถนนกรีนวิช (วิดีโอ)
ผู้รอดชีวิตจาก โรงแรมมาริออต เวิลด์เทรดเซ็นเตอร์
The 9/11 Hotel, วิดีโอสารคดีห้าตอนบน ยูทูบ รวมถึงการสัมภาษณ์แขกและพนักงานที่รอดชีวิตที่ โรงแรมมาริออต เวิลด์เทรดเซ็นเตอร์
เว็บไซต์ โรงแรมมาริออต เวิลด์เทรดเซ็นเตอร์
การบริหารงานทหาร

การบริหารงานทหาร (อังกฤษ: military administration) ใช้สำหรับการใช้งานทั้งในเชิงเทคนิคและเชิงระบบที่ใช้งานโดยกรมทหาร หน่วยทหาร และบริการติดอาวุธที่เกี่ยวข้องกับกองทัพ สำหรับอธิบายกระบวนงานที่เกิดขึ้นภายในหน่วยทางทหารที่นอกเหนือจากการรบ โดยเฉพาะด้านการจัดการบุคลากรทางทหาร การฝึก และการให้บริการที่ถูกกำหนดให้เป็นส่วนหนึ่งของการบริการทางทหาร
ในหลาย ๆ ด้าน การบริหารงานทหารมีบทบาทเช่นเดียวกันกับการบริหารรัฐกิจในภาคประชาสังคม และมักจะถูกอ้างถึงว่าเป็นส่วนหนึ่งของระบบรัฐการในรัฐบาลในภาพรวม เมื่อพิจารณาแล้ว การบริหารงานทหารมักจะมีคุณสมบัติเฉพาะทางตามคุณลักษณะด้านต่าง ๆ ในกองทัพ เช่น การบริหารการส่งกำลังบำรุงทางทหาร การบริหารการพัฒนาหลักนิยมทางทหาร หรือการบริหารการปฏิรูปทางการทหาร
บรรณานุกรม

Weber, Jeffrey A., Eliasson, Johan, Handbook of Military Administration, CRC Press, 2007
| --- | --- |
ฐานข้อมูลการควบคุมรายการหลักฐาน: ประจำชาติ :  อิสราเอล  สหรัฐ  เช็กเกีย  เกาหลี
Nepenthes hurrelliana

| Nepenthes hurrelliana |
| --- | --- |

หม้อบนของ Nepenthes hurrelliana

การจำแนกชั้นทางวิทยาศาสตร์
อาณาจักร:: พืช (Plantae)
หมวด:: Magnoliophyta
ชั้น:: Magnoliopsida
อันดับ:: Caryophyllales
วงศ์:: Nepenthaceae
สกุล:: Nepenthes
สปีชีส์:: N.  hurrelliana
ชื่อทวินาม
Nepenthes hurrelliana Cheek & A.L.Lamb (2003)

Nepenthes hurrelliana (ได้ชื่อตามแอนดริว เฮอร์เรลล์ (Andrew Hurrell), นักพฤกษศาสตร์ ) เป็นหม้อข้าวหม้อแกงลิงที่สูงจากเกาะบอร์เนียว พบได้ในตอนเหนือของรัฐซาราวัก, บรูไน และตะวันตกเฉียงใต้ของรัฐซาบะฮ์ N. hurrelliana มีหม้อรูปกรวยสวยงาม มันอาจเป็นลูกผสมที่คาดว่าพัฒนาตัวมาจากพ่อแม่ดั้งเดิมคือ N. fusca และ N. veitchii มันมีขนน้ำตาลสนิมปกคลุมหนาแน่นตลอดทุกส่วนซึ่งน่าจะได้รับสืบทอดมาจาก N. veitchii
ประวัติทางพฤกษศาสตร์

N. hurrelliana เป็นที่รู้จักของนักพฤกษศาสตร์ก่อนที่มันจะถูกระบุเป็นชนิดเสียอีก ถึงแม้ว่ามันจะมีรูปร่างที่ต่างไปแต่บางคนได้ถือเอาว่ามันเป็นรูปแบบหนึ่งของ N. veitchii, ที่มีรูปแบบคล้าย N. maxima, หรือไม่ก็ยึดถือมันเป็นลูกผสมทางธรรมชาติไปเลย ในปี ค.ศ. 1988 แอนเทีย ฟิลลิปซ์ (Anthea Phillipps) และ แอนโทนี แลมบ์ (Anthony Lamb) ได้ตีพิมพ์ภาพประกอบของตัวอย่าง N. hurrelliana จากภูเขามูรุดภายใต้ชื่อ "N. veitchii × N. fusca" อย่างไรก็ตามเอกสารในปี ค.ศ. 1996 ที่ชื่อ Pitcher-Plants of Borneo (หม้อข้าวหม้อแกงลิงแห่งบอร์เนียว) มันกับถูกจัดเป็นชนิดที่ยังไม่มีการระบุ "Nepenthes sp." อนุกรมวิธานของพืชนี้ถูกจัดเป็นชนิดที่ยังไม่มีการระบุ "Nepenthes sp. B" ในหนังสือของชาร์ลส์ คลาร์ก (Charles Clarke) ที่ชื่อ Nepenthes of Borneo (หม้อข้าวหม้อแกงลิงแห่งบอร์เนียว) (1997)  และหนังสือของฮิวโก สทีเนอร์ (Hugo Steiner) ที่ชื่อ Borneo: Its Mountains and Lowlands with their Pitcher Plants (บอร์เนียว:ภูเขาและที่ลุ่มกับหม้อข้าวหม้อแกงลิง) (2002)
ใน "Nepenthes of Gunung Murud (หม้อข้าวหม้อแกงลิงแห่งภูเขามูรุด)" หัวข้อที่ถูกตีพิมพ์ในปี ค.ศ. 1996 ซึ่งเป็นเนื้อหาของ Carnivorous Plant Newsletter (จดหมายข่าวพืชกินสัตว์) ชอน เดอ วีตต์ (John De Witte) พรรณารูปร่างของลูกผสมว่า "เป็นไปได้มากที่จะเป็นลูกผสมระหว่าง N. veitchii และ N. stenophylla หรือ N. fusca" ตามเขียนถึงพืชชนิดนี้
ในปี ค.ศ. 1999 บรูซ แซลมอน (Bruce Salmon) เสนอว่ามันอาจจะเป็นชนิดเดียวกันกับ N. mollis ที่ยังเป็นปริศนาที่มีเพียงตัวอย่างของหม้อเพียงหม้อเดียว ข้อเสนอนี้ถูกคัดค้านโดยมาร์ติน ชีก (Martin Cheek) และแอนโทนี แลมบ์ ผู้ระบุบแจกแจงรูปแบบของ N. hurrelliana ในปี ค.ศ. 2003 ตัวอย่างต้นแบบ A.Lamb & Surat 145/99 เก็บมาจากภูเขาลุมมาร์กู (Lumarku) ในรัฐซาบะฮ์และเก็บรักษาไว้ที่หอพรรณไม้ของกรมป่าไม้ซานดากัน(Sandakan)
N. hurrelliana ได้ชื่อตามแอนดริว เฮอร์เรลล์ ผู้ศึกษาต้นไม้บนภูเขา Murud ในปี ค.ศ. 1995 และเป็นเจ้าของพื้นที่สังเกตการณ์ที่แสดงว่าประชากรของมันโตอย่างอิสระภายใต้ตัวมันเอง ไม่เกี่ยวข้องกับหม้อข้าวหม้อแกงลิงชนิดอื่นที่คาดว่าเป็นพ่อแม่ของมัน ด้วยเหตุนี้มันจึงถูกพิจารณาว่าเป็นชนิด
ลักษณะทางพฤกษศาสตร์

N. hurrelliana เป็นไม้เลื้อย มีรูปแบบต่างกันเล็กน้อยจากถิ่นที่อยู่ต่างกัน หม้อข้าวหม้อแกงลิงจากภูเขามูลู (Mulu) และอีกบางภูเขามีปล้องยาวถึง 10 ซม.
รูปแบบใบของหม้อข้าวหม้อแกงลิงจากภูเขาลุมมาร์กู ยาวถึง 24 ซม.และยาวไปเป็นปีกที่ก้านใบ แล้วโอบล้อมลำต้นประมาณครึ่งหนึ่งของเส้นรอบวงมีลักษณะเป็นครีบประมาณ 1 ซม. ต้นไม้จากภูเขามูลูมีใบเป็นรูปหอกที่แคบกว่า ก้านใบมีปีกกว้างเป็นครีบไปจรดข้อ (ยาว ≤10 ซม.)
หม้อล่างเป็นรูปไข่แคบจนถึงรูปกรวย มีขนาดใหญ่สูงถึง 30 ซม. ฝาปิดเป็นทรงสามเหลี่ยมกว้าง ขอบเป็นคลื่น เพอริสโตมแผ่กว้างคอขอด (ยาว ≤9 ซม.) ที่ด้านหลังและกว้างประมาณ 7 ซม.
หม้อบนเป็นรูปกรวยมากกว่าหม้อล่างแต่มีขนาดประมาณ 28.5 ซม. ฝาปิดเป็นทรงสามเหลี่ยมแคบมาก ยาว 8 ซม.กว้าง 4.2 ซม. มีฐานเป็นรูปหัวใจล้อมรอบด้วยสันรูปตะขอและมีรยางค์ยอดรูปเส้นด้ายยาว 5 มม. มีต่อมน้ำต้อยจำนวนมากใต้, ตามขอบและใกล้กับฐาน
N. hurrelliana มีช่อดอกแบบช่อกระจะ ก้านดอกย่อยมีใบประดับที่ฐานยาว 3 ถึง 4 มม.
สิ่งปกคลุมสีนำตาลแดงที่มีอยู่อย่างหนานแน่นของ N. hurrelliana นั้นเป็นหนึ่งในลักษณะเด่นของหม้อข้าวหม้อแกงลิง หลายชนิด บนผิวบนของฝาหม้อมีขนสีสนิมขณะที่ผิวล่างมีตามขอบเท่านั้น เป็นสิ่งผิดปกติสำหรับ หม้อข้าวหม้อแกงลิง ปกติขนจะปรากฏบนผิวบนของแผ่นใบและบนสันต่อมของฝาหม้อ
นิเวศวิทยา

N. hurrelliana เป็นพืชถิ่นเดียวของบอร์เนียว สถานที่ที่มีการบันทึกว่าพบได้แก่ภูเขาทางเหนือของรัฐซาราวัก, ตะวันตกเฉียงใต้ของซาบะฮ์, และบรูไน โดยเฉพาะที่ภูเขาลุมมาร์กู, ภูเขามูลู, ภูเขามูรุด, และภูเขาในเทือกเขาเมอลีกัน (Meligan) ใกล้กับรง ปาซีย์ (Long Pasia) (รวมถึงภูเขารีเมา (Rimau))  มีการกระจายตัวที่ 1300 ถึง 2400 ม.จากระดับน้ำทะเล บนภูเขามูรุด (2423 ม.) N. hurrelliana ที่อยู่บนยอดเขาหรือสันเขาที่สูงกว่า 2100 ม.นั้นหาได้ยากเพราะที่ความสูงขนาดนั้นจะทำให้มันแคระแกรน ประชากรที่อยู่บนสันเขาของภูเขาลุมมาร์กู (ประมาณ 1900 ม.) อยู่ที่ความสูงสูงกว่า 1620 ม.
โดยทั่วไปถิ่นอาศัยของ N. hurrelliana คือป่ามอสส์สูงและแนวป่าดิบเขาที่ๆมันเติบโตคล้ายกาฝากสูงจากพื้น 10 ม. มีการบันทึกว่าบนในสถานที่ๆปกคลุมด้วยมอสส์ในป่าสมบูรณ์ มีการพบบนพื้นดินบ้างแต่เป็นส่วนน้อย
N. hurrelliana เป็นที่อยู่อาศัยของสัตว์บางชนิด อย่างที่เด่นๆก็มีกบทองขนาดเล็กที่อยู่ในสกุล Philautus พบในหม้อของ N. hurrelliana ที่อิงอาศัยบนต้นไม้บนภูเขาลุมมาร์กู
จุดกำเนิดจากลูกผสม

N. hurrelliana มีหม้อที่มีลักษณะที่อยู่กึ่งกลางระหว่าง N. fusca และ N. veitchii ด้วยเหตุนี้จึงนำไปสู่การคาดเดาถึงเรื่องเชื้อสายของหม้อข้าวหม้อแกงลิงชนิดนี้ ซึ่งมีหลายคนที่คิดว่าเป็นไปได้ที่มันจะมีจุดกำเนิดจากลูกผสม
นักพฤษศาสตร์ที่ชื่อ ไคลฟ์ เอ. สเทซ (Clive A. Stace) เขียนไว้ว่า
ลูกผสมที่เสถียรเมื่อมันมีการพัฒนาการกระจายตัว, รูปร่างลักษณะ หรือพันธุกรรมของลักษณะจนห่างไกลที่จะเชื่อมโยงเข้ากับพ่อและแม่ของมัน, ... ถ้าลูกผสมกลายเป็นอิสระ, จำได้, สืบพันธุ์ด้วยตัวเอง, มันเป็น de facto คนละชนิดกัน
ข้อความนี้สนับสนุนสถานะของ N. hurrelliana ให้เป็นชนิด ตั้งแต่ประชากรของมันมีความเสถียรภาพและมีสถานที่มากมายที่มันเจริญเติบโต ยิ่งกว่านั้นไม่พบว่าหม้อข้าวหม้อแกงลิงชนิดนี้มีการแพร่กระจายอยู่ที่เดียวกันกับชนิดที่คาดเดาว่าเป็นพ่อและแม่ของมัน กรณีแบบนี้อาจเกิดโดยเฉพาะบางแห่ง ลูกผสมอาจมีการแข่งขันกับพ่อแม่และในตอนท้ายก็ซ้อนทับพ่อแม่สำเร็จ ถึงแม้ว่าอาจเป็นไปได้ที่มันจะกระจายตัวไปยังพื้นที่ใหม่ที่ๆไม่มีทั้งพ่อและแม่
N. murudensis เป็นอีกตัวอย่างหนึ่งที่มีจุดกำเนิดจากลูกผสม
ญาติใกล้ชิด

หม้อบนของ  ที่แสดงให้เห็นถึงฝาที่มีรูปร่างสามเหลี่ยมแคบและลักษณะเพอริสโตมที่โดดเด่น morphology
หม้อบนของ N. hurrelliana มีลักษณะคล้ายคลึงกับ N. fusca ซึ่งมีเพียงสองชนิดในบอร์เนียวเท่านั้นที่มีฝาหม้อเป็นสามเหลี่ยมแคบ สิ่งที่ต่างคือหม้อบนของ N. hurrelliana มีปากตามขวางยกชันยาวคอดไปที่ด้านหลังและมีขนหยาบแข็งใต้ฝา
N. hurrelliana คล้ายกับ N. fusca จากทางตอนใต้ของเทือกเขาคร็อกเกอร์ (Crocker Range) ในรัฐซาบะฮ์เป็นพิเศษ คือมีเพอริสโตมกว้าง, คอคอดยาวกว่า และฝาหม้อเป็นสามเหลี่ยมมากกว่า N. fusca ในที่อื่นๆ อย่างไรก็ตามเพอริสโตมก็ไม่ได้ถูกพัฒนามากเหมือนใน N. hurrelliana และไม่สิ่งปกคลุม ยิ่งกว่านั้น N. hurrelliana ยังมีต่อมน้ำต้อยบนผิวล่างของฝาหม้อ
N. hurrelliana อาจมีการสับสนกับชนิดที่คาดว่าเป็นพ่อแม่คือ N. veitchii ทั้งสองชนิดโตในถิ่นอาศัยที่แตกต่างกันอย่างชัดเจนและ N. hurrelliana มีหม้อเป็นรูปกรวยมากกว่าและมีจุดสีม่วงบนหม้อ ที่สำคัญ ทรงของฝาก็ต่างกัน
นอกจากนี้ หม้อข้าวหม้อแกงลิงชนิดนี้ยังถูกนำไปเปรียบเทียบกับ N. maxima ถึงแม้ว่า N. maxima จะเป็นที่รู้กันว่าไม่มีการพบในบอร์เนียว
ญาติใกล้ชิด > Nepenthes mollis

ใบสอบเรียวและสิ่งปกคลุมหนาแน่นของ N. hurrelliana เป็นสิ่งที่มีคล้ายกับ N. mollis และมันอาจเป็นสิ่งที่แสดงว่าหม้อข้าวหม้อแกงลิงทั้งสองชนิดเป็นชนิดเดียวกัน บรูซ แซลมอนเขียนไว้ว่าตัวอย่างของ N. mollis ต่างจากรูปแบบของ N. hurrelliana จากภูเขาลุมมาร์กูตรงไม่มีใบประดับก้านดอกย่อยและมีฐานใบเป็นครีบ ปีกยาว 6 ซม. (ตรงข้ามกับ N. hurrelliana ที่มีเพียง 1-2 ซม.)
ผู้เขียนบางคนพิจารณาข้อสันนิษฐานเหล่านี้เท่าๆกัน ทั้งสองชนิด"ค่อนข้างจะไม่น่าเป็นไปได้"ที่เป็นชนิดเดียวกัน หมายเหตุบรรณาธิการโดย เจน สเชลาเลอร์ (Jan Schlauer) ในบทความของแซลมอน เตือนว่าตัวอย่างจากที่ตั้งแบบฉบับของ N. mollis ต้องมีการตรวจสอบก่อนรวมทั้งสองชนิดเข้าด้วยกัน:
รูปพรรณของตัวอย่างจากภูเขาลุมมาร์กูในส่วน N. mollis นั้น ควรจะพิสูจน์โดยเทียบเคียงกับหม้อข้าวหม้อแกงลิงที่เชื่อถือได้จากภูเขาเกอมุล (Kemul) นอกจากจะทำอย่างนี้แล้ว ข้อมูลไม่สามารถยึดเอาตามการพรรณารูปแบบของ N. mollis โดยแดนเซอร์ แต่เดิมที่ตรวจทานว่าถูกต้องแล้วแต่เป็นการอ้างถึงหม้อข้าวหม้อแกงลิงบอร์เนียวเพียงอย่างเดียวเท่านั้นโดยไม่มีข้อสงสัย
ถ้า N. mollis และ N. hurrelliana เป็นชนิดเดียวกัน N. hurrelliana จะกลายเป็นชื่อพ้องเฮเทอโรไทปิกของต้นแบบ
ลูกผสมทางธรรมชาติ

N. hurrelliana × N. lowii
N. hurrelliana × N. veitchii
แหล่งข้อมูลอื่น

WildBorneo: Nepenthes hurrelliana เก็บถาวร 2011-07-21 ที่ เวย์แบ็กแมชชีน
หม้อล่าง
หม้อบนในป่ามอสส์บนภูเขามูรุด
หม้อล่างทรงรูปไข่ของ N. veitchii ช่วยให้มันแตกต่างจาก N. hurrelliana
ไทยแลนด์ อเมเจอร์ลีก ฤดูกาล 2561 โซนภาคตะวันตกตอนล่าง

| --- | --- |

รายละเอียดการแข่งขัน
เมือง: กาญจนบุรี และนครปฐม
วันที่: 2 กันยายน – 14 ตุลาคม พ.ศ. 2561
ทีม: 11
อันดับเมื่อสิ้นสุดการแข่งขัน
ชนะเลิศ: ธนบุรี ซิตี้
สถิติการแข่งขัน
จำนวนนัดที่แข่งขัน: 16
จำนวนประตู: 79 (4.94 ประตูต่อนัด)
ไทยแลนด์ อเมเจอร์ลีก ฤดูกาล 2561 โซนภาคตะวันตกตอนล่าง เป็นส่วนหนึ่งของการแข่งขันไทยแลนด์ อเมเจอร์ลีก ฤดูกาล 2561 ซึ่งเป็นลีกระดับสมัครเล่น และอยู่ลำดับที่ 5 ในระบบฟุตบอลลีกของประเทศไทย มีสโมสรที่เข้าร่วมการแข่งขันทั้งสิ้น 11 สโมสร แบ่งออกเป็น 2 กลุ่ม โดยจะนำผู้ชนะของแต่ละกลุ่มมาแข่งขันเพื่อหาแชมป์ของโซน จากนั้นสโมสรที่ได้แชมป์โซนจะต้องไปแข่งในรอบชิงชนะเลิศกับแชมป์ของโซนภาคตะวันตกตอนบน โดยผู้ชนะจะได้เลื่อนชั้นขึ้นไปแข่งขันระดับลีกอาชีพในไทยลีก 4
สโมสรที่เข้าร่วมการแข่งขัน

| สโมสร | อำเภอ | จังหวัด | ผลงานฤดูกาล 2560 |
| --- | --- | --- | --- |
| เคยู กำแพงแสน เอฟซี | กำแพงแสน | นครปฐม |  |
| ทวีวัฒนา เอฟซี | ทวีวัฒนา | กรุงเทพมหานคร |  |
| ท่าม่วง เอฟซี | ท่าม่วง | กาญจนบุรี |  |
| ทุ่งคอก เอฟซี | สองพี่น้อง | สุพรรณบุรี |  |
| ธนบุรี ซิตี้ | บางบอน | กรุงเทพมหานคร |  |
| มหาวิทยาลัยกรุงเทพธนบุรี | ทวีวัฒนา | กรุงเทพมหานคร |  |
| มหาวิทยาลัยศิลปากร | เมืองนครปฐม | นครปฐม |  |
| มิดฟิลด์ซ็อคเกอร์หัวหิน | หัวหิน | ประจวบคีรีขันธ์ |  |
เวสเทิร์น เอฟซี: 
| สิงห์ระฆังทอง เมืองกาญจน์ |  | กาญจนบุรี |  |
| อยุธยา บ้านแพรก เอฟซี | บ้านแพรก | พระนครศรีอยุธยา |  |
รูปแบบ

การแข่งขันในโซนภาคตะวันตกตอนล่างจะแบ่งออกเป็น 3 รอบ ได้แก่รอบคัดเลือก รอบมินิลีก และรอบชิงชนะเลิศประจำโซน ดังนี้
รอบคัดเลือก ในรอบนี้สโมสรที่เข้าแข่งขันจะถูกแบ่งออกเป็น 8 กลุ่มย่อย ได้แก่เอ 1 ถึงเอ 4 และบี 1 ถึงบี 4 (สำหรับกลุ่มเอและกลุ่มบีในรอบมินิลีกตามลำดับ) โดยในแต่ละกลุ่มจะมีจำนวน 1 หรือ 2 สโมสร กลุ่มที่มี 2 สโมสรจะแข่งขันกับแบบแพ้คัดออกโดยสโมสรที่ชนะจากแต่ละกลุ่มย่อยจะได้ผ่านเข้าสู่รอบมินิลีกต่อไป ในขณะที่กลุ่มที่มี 1 สโมสร สโมสรนั้นจะได้ผ่านเข้าสู่รอบมินิลีกโดยอัตโนมัติ
รอบมินิลีก 8 สโมสรที่ผ่านเข้ามาในรอบนี้จะแบ่งออกเป็นสองกลุ่ม ได้แก่กลุ่มเอและกลุ่มบี โดยแต่ละกลุ่มจะแข่งขันกันแบบพบกันหมด สโมสรที่ชนะเลิศจากแต่ละกลุ่มจะได้ผ่านเข้าชิงชนะเลิศประจำโซน
รอบชิงชนะเลิศประจำโซน สโมสรที่ชนะเลิศจากทั้งสองกลุ่มจะแข่งขันกันเพื่อชิงตำแหน่งชนะเลิศประจำโซนภาคตะวันตกตอนล่าง โดยผู้ชนะจะได้ผ่านเข้าไปแข่งขันกับสโมสรที่ชนะเลิศจากโซนภาคตะวันตกตอนบนเพื่อชิงสิทธิ์เลื่อนชั้นสู่ไทยลีก 4 ในฤดูกาล 2562
สนามแข่งขัน

การแข่งขันในโซนภาคตะวันตกตอนล่างใช้สนามแข่งขันสองแห่งในสองจังหวัด ได้แก่
กาญจนบุรี สนามกีฬากลางจังหวัดกาญจนบุรี (กลีบบัว) อำเภอเมืองกาญจนบุรี
นครปฐม สนามกีฬามหาวิทยาลัยเกษตรศาสตร์ วิทยาเขตกำแพงแสน อำเภอกำแพงแสน
รอบคัดเลือก

การจับสลากแบ่งสายในรอบคัดเลือกมีขึ้นเมื่อวันที่ 24 สิงหาคม พ.ศ. 2561 ที่การกีฬาแห่งประเทศไทย โดยผลการจับสลากของโซนภาคตะวันตกตอนล่างเป็นดังนี้
กลุ่มเอ
| กลุ่มย่อย 1 | กลุ่มย่อย 2 | กลุ่มย่อย 3 | กลุ่มย่อย 4 |
| --- | --- | --- | --- |
| ธนบุรี ซิตี้ | ทวีวัฒนา เอฟซี | เคยู กำแพงแสน เอฟซี | เวสเทิร์น เอฟซี มหาวิทยาลัยศิลปากร |
กลุ่มบี
| กลุ่มย่อย 1 | กลุ่มย่อย 2 | กลุ่มย่อย 3 | กลุ่มย่อย 4 |
| --- | --- | --- | --- |
| สิงห์ระฆังทอง เมืองกาญจน์ | มหาวิทยาลัยกรุงเทพธนบุรี | ท่าม่วง เอฟซี อยุธยา บ้านแพรก เอฟซี | ทุ่งคอก เอฟซี มิดฟิลด์ซ็อคเกอร์หัวหิน |
รอบคัดเลือก > กลุ่มเอ

| 0 | 1 | 2 | 3 | 4 |
| --- | --- | --- | --- | --- |
| 2 กันยายน 2561  | เวสเทิร์น เอฟซี | 1–5 | มหาวิทยาลัยศิลปากร | กำแพงแสน นครปฐม |
| 10:00 น. | ณัฐวิชช์ พัชรพงค์ธนวัต  71' | รายงาน | ธรรมรัตน์ สังอยู่สุข  52', 81' เทิดพงศ์ เชื้อขาว  57', 75' พิพัฒน์ หงษ์โต  66' | สนามกีฬา: สนามกีฬามหาวิทยาลัยเกษตรศาสตร์ วิทยาเขตกำแพงแสน อำเภอกำแพงแสน จังหวัดนครปฐม ผู้ตัดสิน: ชัยกฤต อินบุญส่ง |
รอบคัดเลือก > กลุ่มบี

| 0 | 1 | 2 | 3 | 4 |
| --- | --- | --- | --- | --- |
| 2 กันยายน 2561  | ท่าม่วง เอฟซี | 0–1 | อยุธยา บ้านแพรก เอฟซี | กำแพงแสน นครปฐม |
| 13:00 น. |  | รายงาน | ธนาวุฒิ เพ็ญไพฑูรย์  64' | สนามกีฬา: สนามกีฬามหาวิทยาลัยเกษตรศาสตร์ วิทยาเขตกำแพงแสน อำเภอกำแพงแสน จังหวัดนครปฐม ผู้ตัดสิน: จตุพล พยุหะ |
| 0 | 1 | 2 | 3 | 4 |
| --- | --- | --- | --- | --- |
| 2 กันยายน 2561  | ทุ่งคอก เอฟซี | 7–2 | มิดฟิลด์ซ็อคเกอร์หัวหิน | กำแพงแสน นครปฐม |
| 16:00 น. | วัชรชัย บุญถนอม  22', 90+4' พัฒ ทองเพ็ญกุล  36', 66' มารุต สุขมา  45', 60', 79' | รายงาน | ปิยะเจริญ เกตุสุวรรณ์  43' พีรวิชญ์ พุ่มเจริญ  68' | สนามกีฬา: สนามกีฬามหาวิทยาลัยเกษตรศาสตร์ วิทยาเขตกำแพงแสน อำเภอกำแพงแสน จังหวัดนครปฐม ผู้ตัดสิน: จรัญ จันทร์เอม |
รอบมินิลีก > กลุ่มเอ

|  | Pld | W | D | L | GF | GA | GD | Pts |
| --- | --- | --- | --- | --- | --- | --- | --- | --- |
| ธนบุรี ซิตี้ | 3 | 3 | 0 | 0 | 9 | 3 | +6 | 9 |
| ทวีวัฒนา เอฟซี | 3 | 2 | 0 | 1 | 9 | 8 | +1 | 6 |
| เคยู กำแพงแสน เอฟซี | 3 | 0 | 1 | 2 | 5 | 8 | -3 | 1 |
| มหาวิทยาลัยศิลปากร | 3 | 0 | 1 | 2 | 6 | 10 | -4 | 1 |
| 0 | 1 | 2 | 3 | 4 |
| --- | --- | --- | --- | --- |
| 22 กันยายน 2561  | ธนบุรี ซิตี้ | 4–0 | ทวีวัฒนา เอฟซี | กำแพงแสน นครปฐม |
| 11:00 น. | ชิติพัทธ์ ถิ่นนาเมือง  21' ธวัช บุญสร้อย  26' วุฒิชัย ถิ่นทวี  59' นิรุตน์ คำสวัสดิ์  90+4' | รายงาน |  | สนามกีฬา: สนามฟุตบอลมหาวิทยาลัยเกษตรศาสตร์ วิทยาเขตกำแพงแสน อำเภอกำแพงแสน จังหวัดนครปฐม |
| 0 | 1 | 2 | 3 | 4 |
| --- | --- | --- | --- | --- |
| 22 กันยายน 2561  | เคยู กำแพงแสน เอฟซี | 2–2 | มหาวิทยาลัยศิลปากร | กำแพงแสน นครปฐม |
| 15:00 น. | ณรงค์กร บัวผัน  48' ธีรภัทร รุ่งเรือง  90+5' | รายงาน | มาโนช ชังคำ  45+4' (o.g.) พิพัฒน์ หงษ์โต  50' | สนามกีฬา: สนามฟุตบอลมหาวิทยาลัยเกษตรศาสตร์ วิทยาเขตกำแพงแสน อำเภอกำแพงแสน จังหวัดนครปฐม |
| 0 | 1 | 2 | 3 | 4 |
| --- | --- | --- | --- | --- |
| 30 กันยายน 2561  | ทวีวัฒนา เอฟซี | 3–1 | เคยู กำแพงแสน เอฟซี | กาญจนบุรี |
| 11:00 น. | อิทธิพงศ์ จอมทรักษ์  33' เกียรติศักดิ์ สารคาม  53' อัษฎาวุฒิ แก้วรับศรี  60' | รายงาน | ณฐพล เรือนทองดี  75' | สนามกีฬา: สนามกีฬากลางจังหวัดกาญจนบุรี (กลีบบัว) อำเภอเมืองกาญจนบุรี จังหวัดกาญจนบุรี ผู้ชมในสนาม: 50 ผู้ตัดสิน: ณฐพล เรือนทองดี |
| 0 | 1 | 2 | 3 | 4 |
| --- | --- | --- | --- | --- |
| 30 กันยายน 2561  | มหาวิทยาลัยศิลปากร | 1–2 | ธนบุรี ซิตี้ | กาญจนบุรี |
| 15:00 น. | เทิดพงศ์ เชื้อขาว  15' | รายงาน | ชิติพัทธ์ ถิ่นนาเมือง  53' ธวัช บุญสร้อย  56' | สนามกีฬา: สนามกีฬากลางจังหวัดกาญจนบุรี (กลีบบัว) อำเภอเมืองกาญจนบุรี จังหวัดกาญจนบุรี ผู้ชมในสนาม: 125 ผู้ตัดสิน: กิตติพงษ์ ชูเลิศ |
| 0 | 1 | 2 | 3 | 4 |
| --- | --- | --- | --- | --- |
| 6 ตุลาคม 2561  | มหาวิทยาลัยศิลปากร | 3–6 | ทวีวัฒนา เอฟซี | กำแพงแสน นครปฐม |
| 11:00 น. | ธนวรรธห์ ทนคำดี  27', 40' สิรภพ เสงี่ยมไพศาลสุข  46' | รายงาน | อิทธิพงศ์ จอมทรักษ์  13', 88' เกียรติศักดิ์ สารคาม  18', 51', 90+3' เกียรติศักดิ์ กรพันธ์  38' (o.g.) | สนามกีฬา: สนามฟุตบอลมหาวิทยาลัยเกษตรศาสตร์ วิทยาเขตกำแพงแสน อำเภอกำแพงแสน จังหวัดนครปฐม ผู้ตัดสิน: ปิยพงษ์ วงศ์อยู่ |
| 0 | 1 | 2 | 3 | 4 |
| --- | --- | --- | --- | --- |
| 6 ตุลาคม 2561  | เคยู กำแพงแสน เอฟซี | 2–3 | ธนบุรี ซิตี้ | กำแพงแสน นครปฐม |
| 15:00 น. | ณรงค์กร บัวผัน  53' ธีรภัทร รุ่งเรือง  86' | รายงาน | ชิติพัทธ์ ถิ่นนาเมือง  28' ไชยพันธ์ ทรัพย์อนันต์  70' วุฒิชัย ถิ่นทวี  88' | สนามกีฬา: สนามฟุตบอลมหาวิทยาลัยเกษตรศาสตร์ วิทยาเขตกำแพงแสน อำเภอกำแพงแสน จังหวัดนครปฐม ผู้ตัดสิน: ณรงค์ ใช่ทอง |